PRÍLOHA II

Merania a výpočty

Na účely súladu a overovania súladu s požiadavkami tohto nariadenia sa merania a výpočty vykonávajú použitím spoľahlivých, presných a reprodukovateľných metód, pri ktorých sa zohľadňujú všeobecne uznávané najmodernejšie metódy merania a výpočtu vrátane harmonizovaných noriem, ktorých referenčné čísla boli uverejnené na tento účel v Úradnom vestníku Európskej únie. Tieto metódy spĺňajú technické vymedzenie pojmov, podmienky, rovnice a parametre uvedené v tejto prílohe.

1. RÚRY NA PEČENIE PRE DOMÁCNOSŤ

Spotreba elektrickej energie vo vykurovacej časti rúry na pečenie pre domácnosť sa meria za jeden štandardizovaný cyklus, v konvenčnom režime a prípadne v režime ventilátorového prúdenia, a to ohriatím štandardizovanej náplne navlhčenej vodou. Overuje sa, či teplota vo vykurovacej časti rúry na pečenie počas trvania skúšobného cyklu dosahuje teplotu nastavenú termostatom a/alebo na ovládacom displeji rúry na pečenie. Spotreba elektrickej energie na jeden cyklus zodpovedajúca režimu s najvyšším výkonom (konvenčný režim alebo režim ventilátorového prúdenia) sa použije pri nasledujúcich výpočtoch.

Pre každú vykurovaciu časť rúry na pečenie pre domácnosť sa vypočíta index energetickej účinnosti (EEIcavity) podľa týchto vzorcov:

pri elektrických rúrach na pečenie pre domácnosť:

(v kWh)

pri plynových rúrach na pečenie pre domácnosť:

(v MJ)

kde:

— EEIcavity = Energy Efficiency Index for each cavity of a domestic oven, in %, rounded to the first decimal place,index energetickej účinnosti každej vykurovacej časti rúry na pečenie pre domácnosť, vyjadrený v % a zaokrúhlený na jedno desatinné miesto,

— SECelectric cavity = štandardná spotreba (elektrickej) energie potrebnej na zohriatie štandardizovanej náplne vo vykurovacej časti rúry na pečenie pre domácnosť s elektrickým ohrevom počas jedného cyklu, vyjadrená v kWh a zaokrúhlená na dve desatinné miesta,

— SECgas cavity = štandardná spotreba (elektrickej) energie potrebnej na zohriatie štandardizovanej náplne vo vykurovacej časti plynovej rúry na pečenie pre domácnosť počas jedného cyklu, vyjadrená v MJ a zaokrúhlená na dve desatinné miesta,

— V= objem vykurovacej časti rúry na pečenie pre domácnosť v litroch (L), zaokrúhlený na najbližšie celé číslo,

— ECelectric cavity = spotreba energie potrebnej na zohriatie štandardizovanej náplne vo vykurovacej časti rúry na pečenie pre domácnosť s elektrickým ohrevom počas jedného cyklu, vyjadrená v kWh a zaokrúhlená na dve desatinné miesta,

— ECgas cavity = spotreba energie potrebnej na zohriatie štandardizovanej náplne vo vykurovacej časti plynovej rúry na pečenie pre domácnosť počas jedného cyklu, vyjadrená v MJ a zaokrúhlená na dve desatinné miesta.

2. Odsávače pár pre domácnosť

2.1. Výpočet indexu energetickej účinnosti (EEIhood)

Index energetickej účinnosti (EEIhood ) sa vypočíta ako:

a zaokrúhľuje sa na jedno desatinné miesto;

kde:

— SAEChood je štandardná ročná spotreba elektrickej energie odsávača pár pre domácnosť vyjadrená v kWh/a a zaokrúhlená na jedno desatinné číslo,

— AEChood je ročná spotreba elektrickej energie odsávača pár pre domácnosť vyjadrená v kWh/a a zaokrúhlená na jedno desatinné číslo.

Štandardná ročná spotreba elektrickej energie (SAEChood ) odsávača pár pre domácnosť sa vypočíta ako:

kde:

— WBEP je elektrický príkon odsávača pár pre domácnosť v bode s najvyššou účinnosťou, vyjadrený vo wattoch a zaokrúhlený na jedno desatinné miesto,

— WL je menovitý elektrický príkon svetelného systému odsávača pár pre domácnosť na povrchu varnej plochy vyjadrený vo wattoch a zaokrúhlený na jedno desatinné miesto.

Ročná spotreba elektrickej energie (AEChood ) odsávača pár pre domácnosť sa vypočíta ako:

i) v prípade plne automatických odsávačov pár pre domácnosť:

ii) v prípade všetkých ostatných odsávačov pár pre domácnosť: kde: — tL je priemerný čas osvetlenia za jeden deň v minútach (tL = 120), — tH je priemerný čas prevádzky odsávača pár pre domácnosť za jeden deň v minútach (tH = 60), — Po je elektrický príkon odsávača pár pre domácnosť v režime vypnutia vyjadrený vo wattoch a zaokrúhlený na dve desatinné miesta, — Ps je elektrický príkon odsávača pár pre domácnosť v režime pohotovosti vyjadrený vo wattoch a zaokrúhlený na dve desatinné miesta, — f je činiteľ prírastku času vypočítaný a zaokrúhlený na jedno desatinné miesto ako:

2.2. Výpočet účinnosti dynamiky prúdenia (FDEhood)

Účinnosť dynamiky prúdenia (FDEhood ) v bode s najvyššou účinnosťou sa vypočíta prostredníctvom nasledujúceho vzorca a zaokrúhli sa na jedno desatinné miesto:

kde:

— QBEP je prietok odsávača pár pre domácnosť v bode s najvyššou účinnosťou, vyjadrený v m3/h a zaokrúhlený na jedno desatinné miesto,

— PBEP je rozdiel statického tlaku odsávača pár pre domácnosť v bode s najvyššou účinnosťou, vyjadrený v Pa a zaokrúhlený na najbližšie celé číslo,

— WBEP je elektrický príkon odsávača pár pre domácnosť v bode s najvyššou účinnosťou, vyjadrený vo wattoch a zaokrúhlený na jedno desatinné miesto.

2.3. Výpočet účinnosti osvetlenia (LEhood)

Účinnosť osvetlenia (LEhood) odsávača pár pre domácnosť je pomer priemerného osvetlenia a menovitého elektrického príkonu svetelného systému. Vypočíta sa v luxoch na watty a zaokrúhli sa na najbližšie celé číslo ako:

kde:

— Emiddle je priemerné osvetlenie svetelného systému na povrchu varnej plochy merané za normálnych podmienok, vyjadrené v luxoch a zaokrúhlené na najbližšie celé číslo,

— WL je menovitý elektrický príkon svetelného systému odsávača pár pre domácnosť na povrchu varnej plochy vyjadrený vo wattoch a zaokrúhlený na jedno desatinné miesto.

2.4. Výpočet účinnosti filtrovania mastnôt (GFEhood)

Účinnosť filtrovania mastnôt (GFEhood) odsávača pár pre domácnosť je pomerné množstvo tuku zachytené vo filtroch odsávača pár. Vypočíta sa a zaokrúhli na jedno desatinné miesto ako:

kde:

— wg = hmotnosť tuku vo filtri mastnôt vrátane všetkých odnímateľných krytov v gramoch a zaokrúhlená na jedno desatinné miesto,

— wr = hmotnosť tuku zachyteného vo vzduchovodoch odsávača pár v gramoch a zaokrúhlená na jedno desatinné miesto,

— wt = hmotnosť tuku zachyteného v absolútnom filtri v gramoch a zaokrúhlená na jedno desatinné miesto.

2.5. Hluk

Úroveň hlučnosti (v dB) sa meria ako vzduchom prenášané akustické emisie intenzity zvuku vážené podľa krivky A (vážená priemerná hodnota – LWA) odsávača pár pre domácnosť pri nastavení najvyššieho výkonu pre bežné používanie, zaokrúhlená na najbližšie celé číslo.